als_Latn bos_Latn dik_Latn
Deri tek protesta e te enjtes, stafetën e lëvizjes kundër Ilir Metës e kane marre te rinjtë; te cilet për te dytën dite kane dale para zyrave te kryetarit te kuvendit për te kërkuar largimin e tij. Kete here protestës se tyre u eshte bashkuar edhe sekretari i përgjithshëm i PD Arben Ristani, i cili u ka bere thirrje qe te enjten te jene pjese e protestës se madhe te opozitës.
Arben Ristani:
Vazhdoni protestën tuaj dhe mos u ndalni kurrë, po u ndalet ju nuk do te shkojnë gjerat mire. Mos u ndalni dhe te enjten bashke me ne ne proteste. Protesta do te jete absolutisht paqësore
Skenari i PD ka qene i qarte qe prej ditës se premte e është zbatuar me perpikmeri ne te gjitha komisionet. Ne Komisionin e Sigurisë demokratet kane bere thirrje per proteste para se te braktisin mbledhjen.
Flamur Noka:
Ne po largohemi, ditën e enjte ne orën 11.00 shihemi se bashku me gjithë qytetaret ne protestën e madhe ne shesh
Ne Komisionin e Ligjeve demokratet kane deklaruar se do te jene ne krah te qytetareve ne 12 mars.
Eduard Halimi:
Ne rend dite kemi vetëm rendin me qytetaret
Dhe ne Komisionin e Ekonomisë, fjalimi sqarues per bojkotimin e mbledhjes është mbajtur nga nënkryetari demokrat Bode.
Ridvan Bode:
Ne nuk biem dakord me këtë dhe ne shenje proteste per këtë gjakftohtësi tuajën, per ndjesitë tuaja ndaj situatës se përgjithshme dhe ndaj zhvillimeve ne parlament, ne si opozite do te largohemi nga mbledhja e sotme
Deri te enjten, kjo është skema qe do te ndjeke opozita duke bojkotuar komisionet, ndërkohë qe te rinjte e forumit protestojnë para kryesisë; ndërkohë qe ne 12 mars deputetet do te bllokojnë seancën, ndërsa protesta do te filloje ne 11 ne sheshin “Skenderbej” për te vazhduar me pas para Parlamentit.
als_Latn ayr_Latn als_Latn als_Latn sot_Latn als_Latn als_Latn crh_Latn als_Latn als_Latn slk_Latn als_Latn als_Latn